JayJayThrowThrow/commonwealth-wiki-mix huggingface dataset:
ಅಜ್ಜಂಪುರ ಸೀತಾರಾಮ್

ಆನಂದ ಕಾವ್ಯನಾಮದಲ್ಲಿ ಸಾಹಿತ್ಯರಚನೆ ಮಾಡಿದ ಅಜ್ಜಂಪುರ ಸೀತಾರಾಮ್ ರವರು ೧೯೦೨, ಅಗಸ್ಟ್ ೧೮ ರಂದು ತಮ್ಮ ತಾಯಿಯ ತವರೂರಾದ ಶಿವಮೊಗ್ಗ ಜಿಲ್ಲೆಯ ಸೊರಬ ತಾಲೂಕಿನ ಆನವಟ್ಟಿ ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ವೆಂಕಟಲಕ್ಷಮ್ಮ. ತಂದೆ ಅನಂತಯ್ಯನವರು ಶಿವಮೊಗ್ಗಾದಲ್ಲಿ ಪ್ರಸಿದ್ಧ ವಕೀಲರಾಗಿದ್ದರು. ಅಲ್ಲದೆ ಮೈಸೂರು ಸಂಸ್ಥಾನದ ಅಸೆಂಬ್ಲಿ ಸದಸ್ಯರು ಅಗಿದ್ದರು. ಅನಂತಯ್ಯನವರ ಸಾರ್ವಜನಿಕ ಸೇವೆಗಾಗಿ ಮೈಸೂರು ಮಹಾರಾಜರು ಚಿನ್ನದ ಪದಕವನ್ನಿತ್ತು ಸನ್ಮಾನಿಸಿದ್ದರು.
ಶಿಕ್ಷಣ

ಪ್ರಾರಂಭಿಕ ಶಿಕ್ಷಣವನ್ನು ಶಿವಮೊಗ್ಗಾದಲ್ಲಿಯೆ ಮುಗಿಸಿದ ಸೀತಾರಾಮ್ ೧೯೨೪ ರಲ್ಲಿ ಬೆಂಗಳೂರಿನ ಸೆಂಟ್ರಲ್ ಕಾಲೇಜಿಗೆ ವಿಜ್ಞಾನ ಪದವಿಗೆ ಸೇರಿದರು. ೧೯೩೧ ರಲ್ಲಿ ತಂದೆಯ ಬಲವಂತದಿಂದಾಗಿ ಕಾನೂನು ಪದವಿ ಪಡೆಯಲು ಪುಣೆಗೆ ತೆರಳಿದರು. ಆದರೆ ಪರೀಕ್ಷೆ ಮುಗಿಸದೆ ಹಿಂತಿರುಗಿ
ಬಂದು ಸರಕಾರದ ರೇಷ್ಮೆ ಇಲಾಖೆಯಲ್ಲಿ ಕೆಲಸಕ್ಕೆ ಸೇರಿಕೊಂಡರು.
ವಿವಾಹ ಹಾಗು ಕುಟುಂಬ ಜೀವನ

೧೯೨೫ ರಲ್ಲಿಯೆ ಸೀತಾರಾಮ್ ಇವರ ವಿವಾಹ ಮದರಾಸಿನಲ್ಲಿ (ಈಗಿನಚೆನ್ನೈ )ಹೈಕೋರ್ಟ ವಕೀಲರಾಗಿದ್ದ ಸೀತಾರಾಮಯ್ಯನವರ ಮಗಳು
ಪಾರ್ವತಿಯೊಡನೆ ಜರುಗಿತು. ಆದರೆ ಮದುವೆಯಾದ ವರ್ಷದಲ್ಲೆ ವಿಷಮಶೀತಜ್ವರದಿಂದ ಬಳಲಿದ ಪಾರ್ವತಿ ಇನ್ನಿಲ್ಲವಾದಳು.೧೯೨೭ ರಲ್ಲಿ ಸೀತಾರಾಮ್ ಶಾರದಮ್ಮನವರ ಜೊತೆ ಮದುವೆಯಾಗಿ, ಮುಂದೆ ನಾಲ್ಕು ಮಕ್ಕಳನ್ನು (ಪಾರ್ವತಿ, ಲೀಲಾವತಿ, ಆನಂದ, ವಿಜಯಕುಮಾರ) ಪಡೆದರು. ಇವರಲ್ಲಿ ಎರಡನೆಯ ಮಗಳು ಲೀಲಾವತಿ ಮೂರು ವರ್ಷದ ಮಗುವಾಗಿದ್ದಾಗಲೆ ಮೆದಳುಜ್ವರಕ್ಕೆ ತುತ್ತಾಗಿ ಮರಣವನ್ನಪ್ಪಿದಳು.
೧೯೫೨ ರಲ್ಲಿ ಇವರ ಅಳಿಯ ಚಂದ್ರಶೇಖರ ಅಪಘಾತದಲ್ಲಿ ನಿಧನರಾದರು. ೧೯೭೮ ರಲ್ಲಿ ಪತ್ನಿ ಶಾರದಮ್ಮ ತಿರಿಕೊಂಡರು. ೧೯೮೬ರಲ್ಲಿ ಹಿರಿಯ ಮಗ ಆನಂದ ತೀರಿ ಹೋದ. ಇವೆಲ್ಲ ಆಘಾತಗಳ ನಡುವೆಯೂ ಸೀತಾರಾಮ್ ತಮ್ಮ ಸುತ್ತಲಿದ್ದವರಿಗೆ ಸರಸ ಹಾಸ್ಯವನ್ನೆ ಹಂಚಿದರು.
ನಿಧನ

ಅಜ್ಜಂಪುರ ಸೀತಾರಾಮ್ ೧೯೬೩ ರಲ್ಲಿ ನಿಧನರಾದರು.
ಸಾಹಿತ್ಯ ಕೃತಿಗಳು

ಕಥಾಸಂಕಲನ

* ಕೆಲವು ಕಥೆಗಳು (೧೯೩೦)
* ಭವತಿ ಭಿಕ್ಷಾಂದೇಹಿ (೧೯೩೦)
* ಮಾಟಗಾತಿ (೧೯೩೪)
* ಚಂದ್ರಗ್ರಹಣ ಮತ್ತು ಇತರ ಕತೆಗಳು (೧೯೩೯)
* ಸ್ವಪ್ನಜೀವಿ ಮತ್ತು ಇತರ ಕತೆಗಳು (೧೯೪೫)
* ಜೋಯಿಸರ ಚೌಡಿ (೧೯೪೫)
* ಬೇವು ಬೆಲ್ಲ (೧೯೫೧)
* ಗ್ಯಾಸ್ಕೋಯಿನ್ (೧೯೫೧)
* ಈಸೋಪನ ನೀತಿಕತೆಗಳು (೧೯೫೧)
* ಸಂಸಾರಶಿಲ್ಪ ಮತ್ತು ಇತರ ಕತೆಗಳು (೧೯೫೨)
* ಅಶ್ರು-ಬಾಷ್ಪ (೧೯೫೪)
* ಶಿಲ್ಪಿ ಸಂಕುಲ (೧೯೫೫)
* ಆನಂದರ ಆಯ್ದ ಕತೆಗಳು (೧೯೮೫)
ನಾಟಕಗಳು

* ದಹನಚಿತ್ರ (೧೯೪೫)
* ವೀರಯೋಧ (೧೯೫೬)
* ಸುಶೀ ವಿಜಯ (೧೯೬೩)
ಪ್ರಬಂಧ ಸಂಕಲನ

* ಆನಂದ ಲಹರಿ (೧೯೫೪)
ವಚನಚಿತ್ರ

* ಪಕ್ಷಿಗಾನ (೧೯೪೭)
ಕಾದಂಬರಿಗಳು

* ರಾಬಿನ್ಸನ್ ಕ್ರೂಸೋ ಕತೆ (೧೯೫೦)
(ಮೂಲ: ಡೇನಿಯಲ್ ಡಿಫೋ ಬರೆದ ಕಾದಂಬರಿ)
* ಸಿರಿದ್ವೀಪ (೧೯೫೫)
(ಮೂಲ: ರಾಬರ್ಟ ಲೂಯಿ ಸ್ಟೀವನ್ಸನ್ ಬರೆದ ' ಟ್ರೆಜರ್ ಐಲ್ಯಾಂಡ ' )
* ಪುರುಷಾಮೃಗ (೧೯೫೬
(ಮೂಲ: ರಾಬರ್ಟ ಲೂಯಿ ಸ್ಟಿವನ್ಸನ್ ಬರೆದ ' ದಿ ಸ್ತ್ರೇಂಜ್ ಕೇಸ್ ಅಫ್ ಡಾ:ಜೆಕಿಲ್ ಎಂಡ್ ಮಿಸ್ಟರ್ ಹೈಡ್)
* ಉಗ್ರಪರೀಕ್ಷೆ (೧೯೫೮)
(ಮೂಲ: ಟಾಲ್‍ಸ್ಟಾಯ್ ಬರೆದ ಕಾದಂಬರಿ ' ಆರ್ಡಿಯಲ್ ' ಇದರ ೩ ಭಾಗಗಳು)
* ಲಿಯೊ ಟಾಲ್‍ಸ್ಟಾಯ್ (೧೯೫೮)
(ಮೂಲ: ಲಿಯೊ ಟಾಲ್‍ಸ್ಟಾಯ್ ರವರ ಆತ್ಮಚರಿತ್ರೆ)
* ಶಾಲಾ ಉಪಾಧ್ಯಾಯಿನಿಯೊಬ್ಬಳ ದಿನಚರಿ (೧೯೬೨)
(ಮೂಲ: ಎಫ್.ವಿಗ್ದೊರೊವಾ ಅವರ ರಶಿಯನ್ ಭಾಷೆಯ ಇಂಗ್ಲಿಷ ಅನುವಾದ: ಡೈರಿ ಆಫ್ ಎ ಸ್ಕೂಲ ಟೀಚರ್)
* ರಕ್ಷಾಕವಚ (೧೯೬೩)
(ಮೂಲ: ಸರ್ ವಾಲ್ಟರ್ ಸ್ಕಾಟ್ ಬರೆದ ಕಾದಂಬರಿ: ದ ಟಾಲಿಸ್ಮಾನ್)
* ಐವಾನ್ ಹೊ (೧೯೬೩)
(ಮೂಲ: ಸರ್ ವಾಲ್ಟರ್ ಸ್ಕಾಟ್ ಬರೆದ ಕಾದಂಬರಿ: ಐವಾನ್ ಹೊ)
ಸನ್ಮಾನ

*ಸೆಂಟ್ರಲ್ ಕಾಲೇಜು, ಬೆಂಗಳೂರು ಏರ್ಪಡಿಸಿದ
ಮುದ್ದಣ ಕವಿ ಸ್ಮಾರಕ ಕಥಾ ಸ್ಪರ್ಧೆಯಲ್ಲಿ ಆನಂದ ಬರೆದ ಕತೆಗೆ( ನಾವೂ ಹಾಗೆಯೆ) ಸ್ವರ್ಣಪದಕ ಬಹುಮಾನ.
* ಸಣ್ಣ ಕತೆ ಬರಹಗಾರರ ಸಂಘದ ಆಶ್ರಯದಲ್ಲಿ, ಕನ್ನಡ ಸಾಹಿತ್ಯ ಪರಿಷತ್ನಲ್ಲಿ ನಡೆದ ಸಣ್ಣ ಕತೆಗಾರರ ಮೂರನೆಯ ಸಮ್ಮೇಳನದ ಅಧ್ಯಕ್ಷ ಸ್ಥಾನದ ಗೌರವ.
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ಆನಂದ
ವರ್ಗ:೧೯೦೨ ಜನನ
ವರ್ಗ:೧೯೬೩ ನಿಧನ
ಕಲ್ಪನಾ ಚಾವ್ಲ

ಕಲ್ಪನಾ ಚಾವ್ಲ (ಮಾರ್ಚ್ ೧೭, ೧೯೬೨ - ಫೆಬ್ರವರಿ ೧, ೨೦೦೩) - ಮೊದಲ ಭಾರತ ಸಂಜಾತ ಮಹಿಳಾ ಗಗನಯಾತ್ರಿ ಹಾಗೂ ಅಮೆರಿಕನ್ ಪ್ರಜೆ. ಅಂತರಿಕ್ಷ ನೌಕೆ ಕೊಲಂಬಿಯಾ ಭೂವಾತಾವರಣದಲ್ಲಿ ಸುಟ್ಟು ಭಸ್ಮವಾದಾಗ ಮಡಿದ ಏಳು ಗಗನಯಾತ್ರಿಗಳಲ್ಲಿ ಒಬ್ಬರು.
ಜೀವನ

೧೯೬೨ ಮಾರ್ಚ ೧೭ ರಂದು ಹರಿಯಾಣದಲ್ಲಿನ ಕರ್ನಾಲ್ ಎಂಬ ಊರಿನಲ್ಲಿ ಜನಿಸಿದ ಕಲ್ಪನಾ ಚಾವ್ಲ, ೧೯೮೨ರಲ್ಲಿ ಪಂಜಾಬ್ ಇಂಜಿನಿಯರಿಂಗ್ ಕಾಲೇಜಿನಲ್ಲಿ ತಮ್ಮ ಪದವಿಯ ಶಿಕ್ಷಣ ಮುಗಿಸಿದರು. ನಂತರ ಸ್ನಾತಕೋತ್ತರ ಶಿಕ್ಷಣವನ್ನು ಅಮೇರಿಕಾ ದೇಶದಲ್ಲಿ ಅಧ್ಯಯನ ಮಾಡಿದರು.ಅಮೇರಿಕನ್ ಪ್ರಜೆ ಜಾನ್ ಪಿಯರೆ ಹಾರಿಸನ್ ಅವರನ್ನು ವಿವಾಹವಾದರು
ಸಂಶೋಧನಾ ವೃತ್ತಿ

೧೯೯೫ ರಲ್ಲಿ ಕಲ್ಪನಾ, ಅಮೇರಿಕಾದಲ್ಲಿನ ನಾಸಾ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆಯನ್ನು ಸೇರಿದರು.
೧೯೯೭ ರ ನವೆಂಬರ್ ೧೯ ರಂದು ಇವರ ಮೊದಲ ಬಾಹ್ಯಾಕಾಶಯಾನ ಪ್ರಾರಂಭವಾಯಿತು.
ನಂತರ ಬಾಹ್ಯಾಕಾಶ ಸಂಶೋಧನೆಗೆ ಸಂಬಂಧಿಸಿದಂತೆ ಸುಮಾರು ೮೦ ಸಂಶೋಧನೆಗಳಲ್ಲಿ ಕಲ್ಪನಾ ನಿರತರಾಗಿದ್ದರು.
ನಿಧನ

೨೦೦೩ರ ಫೆಬ್ರವರಿ ೧-ರಂದು ಕೊಲಂಬಿಯಾ ಆಕಾಶನೌಕೆ ಎಸ್.ಟಿ.ಎಸ್.-೮೭ರಲ್ಲಿ ಗಗನಯಾತ್ರೆ ಮುಗಿಸಿ ಭೂಮಿಗೆ ಮರಳುವಾಗ,ತಾಂತ್ರಿಕ ದೋಷದಿಂದಾಗಿ ಸಂಭವಿಸಿದ ಅಪಘಾತದಲ್ಲಿ ಮೃತರಾದರು.ಈ ನೌಕೆಯಲ್ಲಿ ಇವರೊಂದಿಗೆ ಇತರ ಆರು ಗಗನಯಾನಿಗಳಿದ್ದರು.
ನೆನಪಿನಲ್ಲಿ

* ಫೆಬ್ರವರಿ ೫ ೨೦೦೩ ರಂದು ಭಾರತದ ಪ್ರಧಾನ ಮಂತ್ರಿಗಳು ಉಪಗ್ರಹ "ಮೆಟ್ ಸ್ಯಾಟ್" ಉಪಗ್ರಹ ಸರಣಿಯನ್ನು "ಕಲ್ಪನಾ" ಎಂದು ಮರುನಾಮಕರಣ ಮಾಡುವ ಘೋಷಣೆಯನ್ನು ಮಾಡಿದರು.
* ನಕ್ಷತ್ರ ಗ್ರಹ "೫೧೮೨೬ ಕಲ್ಪನಾಚಾವ್ಲಾ" ಎಂದು ನಾಮಕರಣ ಮಾಡಲಾಗಿದೆ.
* ನ್ಯೂಯಾರ್ಕ್ ನಗರದ ಜಾಕ್ಸನ್ ಹೈಟ್ಸ್ ವಲಯದ "ಲಿಟಲ್ ಇಂಡಿಯಾ" ಪ್ರದೇಶದ ೭೪ನೇ ರಸ್ತೆಯನ್ನು "ಕಲ್ಪನಾ ಚಾವ್ಲಾ ಪಥ" ಎಂದು ಹೆಸರಿಸಲಾಗಿದೆ.
* ಕಲ್ಪನಾ ಎಂ ಎಸ್ ಸಿ ಡಿಗ್ರಿ ಪಡೆದ ಟೆಕ್ಸಾಸ್ ವಿಶ್ವವಿದ್ಯಾಲಯ ದ ಒಂದು ಹಾಸ್ಟೆಲ್ ಗೆ ಕಲ್ಪನಾ ಚಾವ್ಲಾ ಹೆಸರಿಡಲಾಗಿದೆ.
* ನಾಸಾ ಸಂಸ್ಥೆಯು ಒಂದು ಸೂಪರ್ ಕಂಪ್ಯೂಟರ್ ಅನ್ನು ಕಲ್ಪನಾರವರಿಗೆ ಸಮರ್ಪಿಸಲಾಗಿದೆ. (ndtv)
* ಅಮರ ಚಿತ್ರ ಕಥೆ ಕಲ್ಪನಾ ಜೀವನದ ಬಗ್ಗೆ ಕಾಮಿಕ್ ಪುಸ್ತಕವನ್ನು ಹೊರತಂದಿದೆ.
* ನಾಸಾ ಮಂಗಳ ಗ್ರಹಾನ್ವೇಷಣೆಯ ರೋವರ್ ಮಿಷನ್ ಕೊಲಂಬಿಯಾ ಪರ್ವತಗಳು ಸರಣಿಯ ಏಳು ಪರ್ವತಶ್ರೇಣಿಗಳಿಗೆ ಕೊಲಂಬಿಯಾ ನೌಕೆಯ ದುರಂತದಲ್ಲಿ ಮಡಿದವರ ನೆನಪಾಗಿ ಅವರ ಹೆಸರನ್ನು ಇಟ್ಟಿದೆ. ಇದರಲ್ಲಿ ಚಾವ್ಲಾ ಪರ್ವತ ಒಂದಾಗಿದೆ.
ಹೊರಗಿನ ಸಂಪರ್ಕಗಳು

* ಕಲ್ಪನಾ ಚಾವ್ಲಾ ಅಂತರಜಾಲ ತಾಣ
* ಭಾರತೀಯ ಉಪಗ್ರಹದ ಮರುನಾಮಕರಣ
* ಕಲ್ಪನಾ ಚಾವ್ಲಾ ಮಾಹಿತಿ
ಉಲ್ಲೇಖಗಳು

ವರ್ಗ:ಅಂತರಿಕ್ಷಯಾನಿಗಳು
ವರ್ಗ:ಭಾರತದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:೧೯೬೦ ಜನನ
ವರ್ಗ:೨೦೦೩ ನಿಧನ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಫೆಬ್ರುವರಿ ೧

ಫೆಬ್ರುವರಿ ೧ - ಫೆಬ್ರುವರಿ ತಿಂಗಳ ಮೊದಲ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೨ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೩೩ ದಿನಗಳು (ಅಧಿಕ ವರ್ಷದಲ್ಲಿ ೩೩೪ ದಿನಗಳು) ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೨೦೦೩ - ಅಂತರಿಕ್ಷ ನೌಕೆ "ಕೊಲ೦ಬಿಯಾ" ದುರ್ಘಟನೆ, ಏಳು ಗಗನಯಾತ್ರಿಗಳ ಸಾವು
ಜನನ
ನಿಧನ

* ೨೦೦೩ - ಅಂತರಿಕ್ಷಯಾತ್ರಿ ಕಲ್ಪನಾ ಚಾವ್ಲ
* ೨೦೦೮- ಇಂಗ್ಲೀಷ್ ಪತ್ರಿಕೋದ್ಯಮ ದಲ್ಲಿ ಪ್ರಚಂಡ ಜನಪ್ರಿಯತೆಯನ್ನು ಗಳಿಸಿದ್ದ, ೯೫ ವರ್ಷಪ್ರಾಯದ, ರುಸ್ಸಿ ಕಾರಂಜಿಯ ರವರು ಮುಂಬಯಿ ನ ತಮ್ಮ ಸ್ವಗೃಹದಲ್ಲಿ, ೧, ಫೆಬ್ರವರಿ, ೨೦೦೮ ರಂದು, ಮರಣಹೊಂದಿದರು. ಅವರು ನಡೆಸುತ್ತಿದ್ದ ಇಂಗ್ಲೀಷ್ ಭಾಷೆಯ ವಾರಪತ್ರಿಕೆ, Blitz
ರಜೆಗಳು/ಆಚರಣೆಗಳು
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ಫೆಬ್ರುವರಿಯ ದಿನಗಳು
ವರ್ಗ:ಫೆಬ್ರುವರಿ
ಜುಲೈ ೩

[[]] - ಜುಲೈ ತಿಂಗಳ ಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೮೪ನೇ ದಿನ(ಅಧಿಕ ವರ್ಷದಲ್ಲಿ ೧೮೫ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೮೧ ದಿನಗಳು ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೮೫೦ - ಕೊಹಿನೂರ್ ವಜ್ರವನ್ನು ರಾಣಿ ವಿಕ್ಟೋರಿಯಾ ಅವರಿಗೆ ಈಸ್ಟ್-ಇಂಡಿಯಾ ಕಂಪನಿಯ ಅಧ್ಯಕ್ಷ ಬಕಿಂಗ್ ಹ್ಯಾಂ ಅರಮನೆಯಲ್ಲಿ ಹಸ್ತಾಂತಿಸಿದರು.
ಜನನಗಳು
ಮರಣಗಳು

*
ರಜೆಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ಜುಲೈನ ದಿನಗಳು
ವರ್ಗ:ಜುಲೈ
ಕೆರಿಬ್ಬಿಯನ್

]
ಕೆರಿಬ್ಬಿಯನ್ (ವೆಸ್ಟ್ ಇಂಡೀಸ್) - ಉತ್ತರ ಅಮೇರಿಕ ಖಂಡದ ಕೆಳಗಡೆ ಕೆರಿಬ್ಬಿಯನ್ ಸಮುದ್ರದ ದಡದಲ್ಲಿರುವ ಹಲವಾರು ದ್ವೀಪಗಳ ಸಮೂಹವನ್ನೊಳಗೊಂಡ ಪ್ರಾಂತ್ಯ. ಈ ಪ್ರಾಂತ್ಯವು ಉತ್ತರ ಅಮೇರಿಕ ಮತ್ತು ದಕ್ಷಿಣ ಅಮೇರಿಕ ಖಂಡಗಳ ನಡುವೆ ಇದೆ.
ಕೆರೆಬ್ಬಿಯನ್ ಪ್ರಾಂತ್ಯವನ್ನು ಸಾಮಾನ್ಯವಾಗಿ ಉತ್ತರ ಅಮೇರಿಕ ಖಂಡದ ಉಪಪ್ರಾಂತ್ಯವೆಂದೇ ಪರಿಗಣಿಸಲಾಗುತ್ತದೆ.

ಈ ಪ್ರಾಂತ್ಯವು ಸುಮಾರು ೭೦೦೦ಕ್ಕೂ ಹೆಚ್ಚಿನ ದ್ವೀಪಗಳನ್ನು ಒಳಗೊಂಡ
Westindies is famous for cricket.like chris Gayle pollard etc.
ಎನ್.ಕೆ.ಕುಲಕರ್ಣಿ

ಎನ್.ಕೆ , ಎಂದೇ ಸುಪ್ರಸಿದ್ಧರಾದ ಎ.ಕೆ.ಕುಲಕರ್ಣಿಯವರು, ೧೯೧೩ ಅಗಸ್ಟ ೨೯ರಂದು ಗದುಗಿನಲ್ಲಿ ಜನಿಸಿದರು. ಗದುಗಿನಲ್ಲಿ ಆರಂಭದ ಶಿಕ್ಷಣ ಪೂರೈಸಿದ 'ಎನ್ಕೆ' ೧೯೩೬ರಲ್ಲಿ ಧಾರವಾಡದ ಕರ್ನಾಟಕ ಕಾಲೇಜಿನಿಂದ ಬಿ.ಏ.(ಕನ್ನಡ ಆನರ್ಸ್) ಪದವಿಯನ್ನು ಹಾಗು ವಿದ್ಯಾರಣ್ಯ ಪಾರಿತೋಷಕವನ್ನು ಪಡೆದರು. ೧೯೩೮ರಲ್ಲಿ ಕನ್ನಡ ಹಾಗು ಸಂಸ್ಕೃತದಲ್ಲಿ ಎಮ್.ಏ. ಪದವಿಯನ್ನು ಪಡೆದರು. ೧೯೪೦ ರಲ್ಲಿ ಬಿ.ಟಿ. ಪದವಿ ಪಡೆದು ಧಾರವಾಡದ ಕೆ.ಇ.ಬೋರ್ಡ್ಸ ಹೈಸ್ಕೂಲದಲ್ಲಿ ಶಿಕ್ಷಕ ವೃತ್ತಿಯನ್ನು ಕೈಗೊಂಡರು. ೧೯೪೩ ರಿಂದ ೧೯೪೬ ರವರೆಗೆ ಕನ್ನಡ ಸಂಶೋಧನ ಸಂಸ್ಥೆಯಲ್ಲಿ ಕುಮಾರವ್ಯಾಸನ ಕುರಿತು ಸಂಶೋಧನೆ ಮಾಡಿ ಪ್ರಬಂಧರಚನೆ ಮಾಡಿದರು.
೧೯೪೬ ಸಪ್ಟಂಬರ ೧ ರಂದು ಎನ್.ಕೆ.ಕುಲಕರ್ಣಿಯವರು ಮುಂಬಯಿಯ ಆಲ್ ಇಂಡಿಯಾ ರೇಡಿಯೊ ದಲ್ಲಿ ಅನೌನ್ಸರ್ ಮತ್ತು ಸ್ಟಾಫ್ ಆರ್ಟಿಸ್ಟ್ ಎಂದು ಕೆಲಸಕ್ಕೆ ಸೇರಿಕೊಂಡರು. ೧೯೭೧ ರಲ್ಲಿ ಧಾರವಾಡ ಆಕಾಶವಾಣಿಯಿಂದ ಕಾರ್ಯಕ್ರಮ ನಿರ್ವಾಹಕರಾಗಿ ನಿವೃತ್ತರಾದರು.
ಎನ್ಕೆ ಸಾಹಿತ್ಯ

ಕಾದಂಬರಿ

* ಸಾವಿನ ಉಡಿಯಲ್ಲಿ
* ಎರಡನೆಯ ಸಂಬಂಧ
* ವೈನಿ
* ಕಲೋಪಜೀವಿ
* ಗೌರಿ ಶಂಕರ
* ಮೂರು ತಲೆಮಾರು
* ಲಲಿತಾ
* ವಲ್ಲಿ
* ವಿಧುರ ವೈರಾಗ್ಯ
* ಧಾರವಾಡದ ದತ್ತು ಮಾಸ್ತರ
ಏಕಾಂಕ ಸಂಗ್ರಹಗಳು

* ಇಲೆಕ್ಷನ್
* ನಡುಮನೆಯಲ್ಲಿ
* ಬೆಳ್ಳಿಯ ಹಬ್ಬ
* ಎನ್ಕೆ ಏಕಾಂಕಗಳು
* ಅಧಃಪಾತ
* ಕಾವ್ಯದ ಕಾರಖಾನೆ
* ಬುಶ್‍ಕೋಟು
* ಠಕ್ಕ ಠಕ್ಕಿ
* ಏಕಾಂಕ ಮಾಲಿಕೆ
* ಕಾಲಾಯ ತಸ್ಮೈ ನಮಃ
* ಪ್ರಾಣ ತುಂಬದ ಪಾತ್ರ
* 'ಎನ್ಕೆ' ಏಕಪಾತ್ರ ದ್ವಿಪಾತ್ರಗಳು
* ಸೇತು
* ಪತಿಯಲ್ಲಿ ಪರಮ ವೈರಿ
ನಾಟಕಗಳು

* ಮಂದಿರ ಪ್ರವೇಶ
* ವಿದ್ಯಾ
* ಹಸ್ತಾಂತರ
* ಕರೇ ಹೆಂಡತಿ ಆದರೆ ಖರೇ ಹೆಂಡತಿ
ಹರಟೆ

* ಮುಂಗಾಲ ಪುಟಿಗೆ
* ತ್ರಿಶೂಲಗಳು (ವಿವಿಧ ಲೇಖಕರು)
* ಎನ್ಕೆ ಬರಹಗಳು
* ಮೋಡಕಾ ಬಾಜಾರ
* ಎನ್ಕೆ ಲಲಿತ ಪ್ರಬಂಧಗಳು
ವಿಮರ್ಶೆ

* ಸಾಹಿತ್ಯವಾಹಿನಿ
* ಕುಮಾರವ್ಯಾಸ ಮತ್ತು ಕೃಷ್ಣಕಥೆ
* ಕುಮಾರವ್ಯಾಸ ಭಾರತ (ಗದ್ಯಸಾರ)
* ಕುಮಾರವ್ಯಾಸ ಕೋಶ
* ಗದುಗಿನ ಗಂಡುಕವಿ ಕುಮಾರವ್ಯಾಸ
* ಕನ್ನಡ ವ್ಯಾಸಭಾರತ
* ಕುಮಾರವ್ಯಾಸನ ಕೃಷ್ಣ
* ಕನ್ನಡದಲ್ಲಿ ಮಹಾಭಾರತಗಳು ಮತ್ತು ಇತರ ವಿಮರ್ಶಾ ಪ್ರಬಂಧಗಳು
ಜೀವನ ಪರಿಚಯ

* ಲೋಕೂರ ನಾರಾಯಣರಾಯರು
* ಗರೂಡ ಸದಾಶಿವರಾಯರು
* ವಾಮನರಾವ ಮಾಸ್ತರ
* ಬಂಕಿಮಚಂದ್ರರು
* ಗಾನರತ್ನ ಗುಳೇದಗುಡ್ಡ ಗಂಗೂಬಾಯಿ
* ಖಾನ್‍ಸಾಹೇಬ ಅಬ್ದುಲ್ ಕರೀಂಖಾನ್
* ಸಂಗೀತಪುಂಗವ ಸವಾಯಿ ಗಂಧರ್ವ
* ಹುಕ್ಕೇರಿ ಮಾಸ್ತರ
* ಸಾವಿರದ ವರಕವಿ ಬೇಂದ್ರೆ
* ಸಿ.ಸಿ.ಹುಲಕೋಟಿ
* ಶ್ರೀರಂಗರೊಡನೆ ಐವತ್ತು ವರ್ಷ
* ಮಡಿವಾಳೇಶ್ವರ ತುರಮುರಿ
* ಶ್ರೀರಂಗ
* ಸ.ಸ.ಮಾಳವಾಡ
* ನನ್ನ ಬದುಕಿನ ಹಾಡು (ಗಂಗೂಬಾಯಿ ಹಾನಗಲ್‍ರನ್ನು ಕುರಿತು ನಿರೂಪಣೆ)
ಇತರ ಸಾಹಿತ್ಯ

* ಬಾನುಲಿ ಬರವಣಿಗೆ
* ನಾ.ದ.ಸಂವಾದ
* ಕೃಷ್ಣಾ ನದಿ
* ಭಾರತೀಯ ಧರ್ಮಪರಂಪರೆ ಮತ್ತು ಭಗವಾನ್ ಶ್ರೀ ಅರವಿಂದರ ದರ್ಶನ
* ಶ್ರೀ ಅರವಿಂದರ ಕಲ್ಪನೆಯ ಸಮಗ್ರ ಶಿಕ್ಷಣ
* ವಿನಾಯಕ ಮಹಾದರ್ಶನ
* ಎನ್ಕೇನ ಪ್ರಕಾರೇಣ
* ಕನ್ನಡ ಮಹಾಭಾರತಗಳು ಮತ್ತು ಇತರ ಸಾಹಿತ್ಯ ಪ್ರಬಂಧಗಳು
* ನಾನಿಯ ನೆನಹುಗಳು
ಪುರಸ್ಕಾರ

* ೧೯೮೨ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
* ೧೯೫೫ರಲ್ಲಿ 'ಮಂದಿರ ಪ್ರವೇಶ' ನಾಟಕಕ್ಕೆ ರಾಜ್ಯ ಸರಕಾರ ಮತ್ತು ಕೇಂದ್ರ ಸರಕಾರ ಪುರಸ್ಕಾರ
* ೨೦೦೪ರಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಗೌರವ ಸದಸ್ಯತ್ವ

ವರ್ಗ:ಕನ್ನಡ ಸಾಹಿತ್ಯ
ಎನ್.ಕೆ.ಕುಲಕರ್ಣಿ
ಆಗಸ್ಟ್ ೧೯

ಆಗಸ್ಟ್ ೧೯ - ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೩೧ನೇ ದಿನ( ಅಧಿಕ ವರ್ಷದಲ್ಲಿ ೨೩೨ನೇ ದಿನ).
ಇದು ಆಗಸ್ಟ್ ತಿಂಗಳಿನ ೧೯ನೇ ದಿನ.
ಈ ದಿನದ ನಂತರ ೧೩೪ ದಿನಗಳು ವರ್ಷದಲ್ಲಿ ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೯೧೯ - ಬ್ರಿಟೀಷರಿಂದ ಆಫ್ಘಾನಿಸ್ತಾನ ದೇಶಕ್ಕೆ ಸ್ವಾತಂತ್ರ್ಯ
ಜನನ

* ೧೯೧೮ - ಭಾರತದ ಮಾಜಿ ರಾಷ್ಟ್ರಪತಿ ಶಂಕರ್ ದಯಾಳ್ ಶರ್ಮ
* ೧೯೪೬ - ಅಮೇರಿಕ ಸಂಯುಕ್ತ ಸಂಸ್ಥಾನದ ೪೨ನೆ ರಾಷ್ಟ್ರಪತಿ ಬಿಲ್ ಕ್ಲಿಂಟನ್
ನಿಧನ

ರಜೆಗಳು / ಆಚರಣೆಗಳು

* ಆಫ್ಘಾನಿಸ್ತಾನ ದೇಶದ ಸ್ವಾತಂತ್ರ್ಯ ದಿನಾಚಾರಣೆ
ಹೊರಗಿನ ಸಂಪರ್ಕಗಳು

*ಇತಿಹಾಸದಲ್ಲಿ ಈ ದಿನ
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ


ವರ್ಗ:ದಿನಗಳು
ವರ್ಗ: ಆಗಸ್ಟ್
ಡಿಸೆಂಬರ್ ೨೬

ಡಿಸೆಂಬರ್ ೨೬ ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೩೬೦ನೇ ದಿನ( ಅಧಿಕ ವರ್ಷದಲ್ಲಿ ೩೬೧ನೇ ದಿನ). ಇದು ಡಿಸೆಂಬರ್ ತಿಂಗಳಿನ ೨೬ನೇ ದಿನ. ಈ ದಿನದ ನಂತರ ೫ ದಿನಗಳು ವರ್ಷದಲ್ಲಿ ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೮೯೮ - ಪಿಯರ್ ಮತ್ತು ಮೇರಿ ಕ್ಯೂರಿ ಮುಂದೆ ರೇಡಿಯಂ ಎಂದು ಹೆಸರಿಡಲ್ಪಟ್ಟ ಹೊಸ ಮೂಲಧಾತುವನ್ನು ಕಂಡುಹಿಡಿದಿದ್ದನ್ನು ಘೋಷಿಸಿದರು.
* ೧೯೯೧ - ಸೋವಿಯೆಟ್ ಒಕ್ಕೂಟವನ್ನು ಅಧಿಕೃತವಾಗಿ ಕೊನೆಗೊಳ್ಳಿಸುವ ಆದೇಶವನ್ನು ಅದರ ಸಂಸತ್ತು ಹೊರಡಿಸಿತು.
* ೨೦೦೩ - ಇರಾನ್ ದೇಶದ ಬ್ಯಾಮ್ ನಗರದಲ್ಲಿ ಭಾರಿ ಪ್ರಮಾಣದ ಭೂಕಂಪ. ಹತ್ತು ಸಾವಿರಕ್ಕೂ ಹೆಚ್ಚಿನ ಪ್ರಾಣಹಾನಿ.
* ೨೦೦೪ - ಹಿಂದೂ ಮಹಾಸಾಗರದಲ್ಲಿ ಶಕ್ತಶಾಲಿ ಭೂಕಂಪದಿಂದ (ರಿಕ್ಟರ್ ಮಾಪಕದಲ್ಲಿ ೯.೦ರಷ್ಟು) ಉಂಟಾದ ತ್ಸುನಾಮಿ ಅಲೆಗಳು ಶ್ರೀಲಂಕಾ, ಭಾರತ, ಇಂಡೋನೇಷ್ಯಾ, ಥಾಯ್‍ಲ್ಯಾಂಡ್, ಮಲೇಶಿಯ, ಮಾಲ್ಡೀವ್ಸ್ ಹಾಗು ಇನ್ನಿತರ ಪ್ರಾಂತ್ಯಗಳಲ್ಲಿ ಸುಮಾರು ೩೦೦,೦೦೦ಕ್ಕೂ ಹೆಚ್ಚಿನ ಜನರ ಸಾವಿಗೆ ಕಾರಣವಾಯಿತು.
ಜನನಗಳು

* ೧೬೬೬ - ಗುರು ಗೋಬಿಂದ್ ಸಿಂಗ್, ಸಿಖ್ ಧರ್ಮದ ಹತ್ತನೆ ಗುರು.
* ೧೭೯೧ - ಚಾರ್ಲ್ಸ್ ಬ್ಯಾಬೇಜ್, ಇಂಗ್ಲೆಂಡ್ನ ಗಣಿತಜ್ಞ.
* ೧೮೯೩ - ಮಾಓ ತ್ಸೆ ತುಂಗ್, ಚೀನದ ನಾಯಕ.
* ೧೯೧೪ - ಸುಶೀಲಾ ನಾಯರ್, ಭಾರತದ ಸ್ವಾತಂತ್ರ್ಯ ಹೊರಾಟಗಾರ್ತಿ, ಸಮಾಜ ಸುಧಾರಕಿ
* ೧೯೪೦ - ಮಾಲತಿ ಪಟ್ಟಣಶೆಟ್ಟಿ, ಕನ್ನಡದ ಕವಯಿತ್ರಿ ಹಾಗೂ ಕಥಾಲೇಖಕಿ
ಮರಣಗಳು

* ೧೯೯೯ - ಶಂಕರ್ ದಯಾಳ್ ಶರ್ಮ, ಭಾರತದ ರಾಷ್ಟ್ರಪತಿ.
ರಜೆಗಳು / ಆಚರಣೆಗಳು
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


೨
೨
ಜುಲೈ ೨೯

ಜುಲೈ ೨೯ - ಜುಲೈ ತಿಂಗಳಿನ ೨೯ನೇ ದಿನ.
ಪ್ರಮುಖ ಘಟನೆಗಳು

೨೦೧೦ ರಲ್ಲಿ ಬಂದುಂಡು ಪ್ರಾಂತ್ಯದಲ್ಲಿ, ಕಾಂಗೋ ಪ್ರಜಾಸತ್ತಾತ್ಮಕ ಗಣರಾಜ್ಯರಲ್ಲಿ ಕಸಾಯ್ ನದಿಯಲ್ಲಿ ಒಂದು ತುಂಬಿದ್ದ ಪ್ರಯಾಣಿಕರ ದೋಣಿಯು ತಲೆ ಕೆಳಗಾದಾಗ, ಕನಿಷ್ಠ ೮೦ ಜನರ ಸಾವು.
೨೦೦೫ ರಲ್ಲಿ ಖಗೋಳಶಾಸ್ತ್ರಜ್ಞರು ಕುಬ್ಜ ಗ್ರಹ ಎರಿಸ್‍ನ ಆವಿಷ್ಕಾರವನ್ನು ಘೋಷಿಸಿದರು.

೨೦೧೩ ರಲ್ಲಿ ಎರಡು ಪ್ರಯಾಣಿಕರ ರೈಲುಗಳು ಸ್ವಿಸ್ ಪುರಸಭೆಯ ಲಾಸನ್ನೆಯ ಡಿಕ್ಕಿ, ಬಳಿ ೨೫ ಜನರು ಗಾಯಗೊಂಡರು.
ಜನನ

* ೧೯೦೪ - ಭಾರತ ರತ್ನ ಪುರಸ್ಕೃತ ಕೈಗಾರಿಕೋದ್ಯಮಿ ಜೆ.ಆರ್.ಡಿ.ಟಾಟಾ
ನಿಧನ

* ೨೦೦೬ - ಭಾರತದ ಸ್ವಾತಂತ್ರ್ಯ ಹೋರಾಟಗಾರ, ಕನ್ನಡ ಚಿತ್ರರಂಗದ ಸಾಹಿತಿ ಎಸ್.ಕೆ.ಕರೀಂಖಾನ್.
ರಜೆಗಳು/ಆಚರಣೆಗಳು
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ದಿನಗಳು
ನವೆಂಬರ್ ೨೯

- ನವೆಂಬರ್ ತಿಂಗಳಿನ ಇಪ್ಪತ್ತಒಂಬತ್ತನೇ ದಿನ ಮತ್ತು ವರ್ಷದ ೩೩೩ನೇ ದಿನ (ಅಧಿಕ ವರ್ಷದಲ್ಲಿ ೩೩೪ನೇ ದಿನ).
ಪ್ರಮುಖ ಘಟನೆಗಳು

೨೦೦೭ ರಲ್ಲಿ ಒಂದು ೭.೪ ಪ್ರಮಾಣದ ಭೂಕಂಪ ಮಾರ್ಟಿನಿಕ್ ಉತ್ತರ ಕರಾವಳಿಯಲ್ಲಿ ಕಂಡುಬರುತ್ತದೆ. ಈ ಪೂರ್ವ ಕೆರಿಬಿಯನ್ ಎಂದು ಉತ್ತರದ ಪೋರ್ಟೊ ರಿಕೊ ಮತ್ತು ದೂರದ ದಕ್ಷಿಣದ ಟ್ರಿನಿಡಾಡ್‍ವರೆಗೂ ಪರಿಣಾಮ ಬೀರಿತ್ತು.
೨೦೦೯ ರಲ್ಲಿ ಮೌರಿಸ್ ಕ್ಲೆಮನ್ಸ್ ಲೇಕ್‍ಉಡ್, ವಾಷಿಂಗ್ಟನ್ ಕಾಫಿ ಒಳಗೆ ನಾಲ್ಕು ಪೊಲೀಸ್ ಅಧಿಕಾರಿಗಳಿಗೆ ಗುಂಡು ಹೊಡೆದು ಕೊಲ್ಲುತ್ತಾನೆ.
೨೦೧೨ ರಲ್ಲಿ ವಿಶ್ವ ಸಂಸ್ಥೆಯ ಸಾಮಾನ್ಯ ಸಭೆ ಪ್ಯಾಲೆಸ್ಟೈನ್‍ಗೆ ಸದಸ್ಯ ಅಲ್ಲದ ವೀಕ್ಷಕ ರಾಷ್ಟ್ರ ಎಂದು ಮತ ನೀಡಿತು.
ಜನನಗಳು

1988 - ManjuVinay A N
ಮರಣಗಳು

* ೧೯೯೩ - ಭಾರತ ರತ್ನ ಪ್ರಶಸ್ತಿ ಪುರಸ್ಕೃತ ಕೈಗಾರಿಕೋದ್ಯಮಿ ಜೆ.ಆರ್.ಡಿ.ಟಾಟಾ
ರಜೆಗಳು/ಆಚರಣೆಗಳು
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್:ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ನವೆಂಬರ್‍ನ ದಿನಗಳು
ವರ್ಗ:ನವೆಂಬರ್
ಕಮಲಾ ಹಂಪನಾ

ಕಮಲಾ ಹಂಪನಾ ಅವರು ಕನ್ನಡದ ಲೇಖಕರು. ಅವರು ವಿದ್ವಾಂಸರಾಗಿ, ಪ್ರಾಧ್ಯಾಪಕರಾಗಿ, ಪ್ರಾಚೀನ ಅರ್ವಾಚೀನ ಕೃತಿಗಳ ಅನುಸಂಧಾನಕಾರರಾಗಿ ಶ್ರಮಿಸಿದ್ದಾರೆ. ಕನ್ನಡ ಸಾಹಿತ್ಯದ ಎಲ್ಲ ಪ್ರಕಾರಗಳಲ್ಲೂ ಗಂಭೀರವಾದ ಅಧ್ಯಯನ ಮತ್ತು ಸಂಶೋಧನೆಯನ್ನು ಕೈಗೊಂಡು ಆ ಎಲ್ಲ ಪ್ರಕಾರಗಳಲ್ಲೂ ಕೊಡುಗೆಗಳನ್ನು ನೀಡಿದ್ದಾರೆ.
ಜನನ, ಅಧ್ಯಯನ

ಕಮಲಾ ಹಂಪನಾ ಅವರು, ಬೆಂಗಳೂರು ಜಿಲ್ಲೆ ದೇವನಹಳ್ಳಿಯಲ್ಲಿ ಸಿ. ರಂಗಧಾಮನಾಯಕ್-ಲಕ್ಷಮ್ಮ ದಂಪತಿಗಳ ಪುತ್ರಿಯಾಗಿ ೨೮-೧೦-೧೯೩೫ರಲ್ಲಿ ಜನಿಸಿದರು. ಚಳ್ಳಕೆರೆಯಲ್ಲಿ ಪ್ರಾರಂಭವಾದ ಪ್ರಾಥಮಿಕ ವಿದ್ಯಾಭ್ಯಾಸ ಬೇರೆ ಬೇರೆ ಊರುಗಳಲ್ಲಿ ಮುಂದುವರಿಯಿತು. ತುಮಕೂರಿನಲ್ಲಿ ಹೈಸ್ಕೂಲ್ ವಿದ್ಯಾಭ್ಯಾಸವಾಗಿ, ೧೯೫೩ರಲ್ಲಿ ಎಸ್.ಎಸ್.ಎಲ್.ಸಿ. ಮುಗಿಸಿದರು. ಕಾಲೇಜು ವಿದ್ಯಾಭ್ಯಾಸ ಮೈಸೂರಿನಲ್ಲಿ ಮುಂದುವರಿದು ೧೯೫೫-೫೮ರಲ್ಲಿ ಬಿ.ಎ. ಆನರ್ಸ್ ಮಾಡಿದರು. ೧೯೫೯ರಲ್ಲಿ ಕನ್ನಡ ಅಧ್ಯಾಪಕಿಯಾಗಿ ಶಿಕ್ಷಣ ವೃತ್ತಿಗೆ ಪ್ರವೇಶಿಸಿ, ಬೆಂಗಳೂರು ಮತ್ತು ಮೈಸೂರು ಮಹಾರಾಣಿ ಕಾಲೇಜುಗಳಲ್ಲಿ ಪ್ರಾಧ್ಯಾಪಕರಾಗಿ ಬೆಂಗಳೂರಿನ ವಿಜಯನಗರದ ಸರಕಾರಿ ಪ್ರಥಮ ದರ್ಜೆ ಕಾಲೇಜಿನಲ್ಲಿ ಪ್ರಾಂಶುಪಾಲೆ ಆಗಿ ಕಾರ್ಯ ನಿರ್ವಹಿಸಿದರು. ಸರ್ಕಾರಿ ಸೇವೆಯಿಂದ ನಿವೃತ್ತರಾದ ಮೇಲೆ ಮೈಸೂರು ವಿಶ್ವವಿದ್ಯಾಲಯದ ಜೈನಶಾಸ್ತ್ರ, ಪ್ರಾಕೃತ ಅಧ್ಯಯನದ ಪ್ರಾಧ್ಯಾಪಕರೂ, ಅಧ್ಯಕ್ಷರೂ, ಹಂಪಿ ಕನ್ನಡ ವಿಶ್ವವಿದ್ಯಾಲಯದ ಸಂದರ್ಶಕ ಪ್ರಾಧ್ಯಾಪಕರೂ ಆಗಿದ್ದರು.

ಹಂ.ಪ.ನಾಗರಾಜಯ್ಯನವರು ಇವರ ಪತಿ. ಸ್ತ್ರೀ ಸಂವೇದನೆಗೆ ಸಂಬಂಧಿಸಿದ ಅವರ ಸಂಶೋಧನೆಗಳು ಅವರಿಗೆ ಗೌರವಗಳನ್ನು ತಂದುಕೊಟ್ಟಿವೆ. ಜೈನ ಕೃತಿಗಳನ್ನು ಕುರಿತು ಆಳವಾದ ವಿವೇಚನೆಯನ್ನು ಒಳನೋಟವನ್ನು ಅವರು ತಮ್ಮ ಬರಹಗಳಲ್ಲಿ ಹೊಮ್ಮಿಸಿದ್ದಾರೆ.

೮೯ ವರ್ಷಗಳ ತುಂಬು ಜೀವನ ನಡೆಸಿದ ಕಮಲಾ ಹಂಪನಾ ಅವರು ೨೦೨೪ರ ಜೂನ್‌ ೨೨ರಂದು ಬೆಂಗಳೂರಿನಲ್ಲಿ ನಿಧನರಾದರು.

ಸಾಹಿತ್ಯ ಕೃತಿಗಳು
ಕೃತಿಗಳು
ಕಥಾಸಂಕಲನ

# ನಕ್ಕಿತು ಹಾಲಿನ ಬಟ್ಟಲು
# ರೆಕ್ಕೆ ಮುರಿದಿತ್ತು
# ಚಂದನಾ
# ಬಣವೆ
ಸಂಶೋಧನೆ

# ತುರಂಗಭಾರತ - ಒಂದು ಅಧ್ಯಯನ
# ಶಾಂತಿನಾಥ
# ಆದರ್ಶ ಜೈನ ಮಹಿಳೆಯರು
# ಅನೇಕಾಂತವಾದ
# ನಾಡು ನುಡಿ ನಾವು
# ಜೈನ ಸಾಹಿತ್ಯ ಪರಿಸರ
# ಬದ್ದವಣ
# ರೋಣದ ಬಸದಿ
ವಿಮರ್ಶೆ-ವೈಚಾರಿಕ

# ಬಾಸಿಂಗ
# ಬಾಂದಳ
# ಬಡಬಾಗ್ನಿ
# ಬಿತ್ತರ
# ಬೊಂಬಾಳ
# ಗುಣದಂಕಕಾರ್ತಿ ಅತ್ತಿಮಬ್ಬೆ
# Attimabbe and Chalukyas
ಸಂಪಾದನೆ

# ಸುಕುಮಾರ ಚರಿತೆಯ ಸಂಗ್ರಹ
# ಭರತೇಶ ವೈಭವ
# ಕೆ.ಎಸ್.ಧರಣೇಂದ್ರಯ್ಯನವರ ಸ್ಮೃತಿಗ್ರಂಥ
# ಶ್ರೀ ಪಚ್ಚೆ
# ಸಹಸ್ರಾಭಿಷೇಕ
# ಚಾವುಂಡರಾಯ ಪುರಾಣ
# ಡಾ.ಡಿ.ಎಲ್.ನರಸಿಂಹಾಚಾರ್ ರ ಆಯ್ದ ಲೇಖನಗಳು
# ಹಳೆಯ ಗದ್ಯ ಸಾಹಿತ್ಯ
# ದಾನಚಿಂತಾಮಣಿ - ಸ್ಮರಣಸಂಚಿಕೆ
# ಜೈನ ಧರ್ಮ
# ಸುವರ್ಣ ಭಾರತಿ, ಸಂಪುಟ - ೩
# ಜೈನಕಥಾಕೋಶ (ಸಹ ಸಂಪಾದಕಿ)
# ಷೋಡಶ ಭಾವನಾ ಕಾವ್ಯ
ಜೀವನ ಪರಿಚಯ

# ಮಹಾವೀರರ ಜೀವನ ಸಂದೇಶ
# ಮುಡಿಮಲ್ಲಿಗೆ
# ಆ ಮುಖ
ವಚನ ಸಂಕಲನ

# ಬಿಂದಲಿ
# ಬುಗುಡಿ
ಶಿಶು ಸಾಹಿತ್ಯ

# ಅಕ್ಕ ಮಹಾದೇವಿ
# ಹೆಳವನಕಟ್ಟೆ ಗಿರಿಯಮ್ಮ
# ವೀರವನಿತೆ ಓಬವ್ವ
# ಜನ್ನ
# ಚಿಕ್ಕವರಿಗಾಗಿ ಚಿತ್ರದುರ್ಗ
# ಡಾ.ಬಿ.ಆರ್.ಅಂಬೇಡ್ಕರ್
# ಮುಳುಬಾಗಿಲು
# ಮಕ್ಕಳೊಡನೆ ಮಾತುಕತೆ
ಅನುವಾದ

# ಬೀಜಾಕ್ಷರ ಮಾಲೆ(ಸರಸ್ವತಿ ಬಾಯಿಗಿರಿಯವರು ತೆಲುಗಿನಲ್ಲಿ ಬರೆದಿರುವ ೬೫ ಪದ್ಯಗಳ ಭಾವಾನುವಾದ)
# ಜಾತಿ ನಿರ್ಮೂಲನೆ (ಡಾ.ಅಂಬೇಡಕರರವರ Annihilation of caste ಕೃತಿಯ ಅನುವಾದ)
# ಭಾರತದಲ್ಲಿ ಜಾತಿಗಳು
# ಏಷಿಯಾದ ಹಣತೆಗಳು
# ಜಾತಿಮೀಮಾಂಸೆ
ಆಕಾಶವಾಣಿ ನಾಟಕ - ರೂಪಕಗಳು

# ಬಕುಳ
# ಬಾನಾಡಿ
#ಬೆಳ್ಳಕ್ಕಿ
ಕಾದಂಬರಿ

# ಶರ್ಮಿಳಾ
ಗೌರವ ಪುರಸ್ಕಾರ

*೨೦೦೩ ಡಿಸೆಂಬರ್ ತಿಂಗಳಲ್ಲಿ ಮೂಡುಬಿದಿರೆಯಲ್ಲಿ ಜರುಗಿದ ೭೧ ನೆಯ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನಕ್ಕೆ ಕಮಲಾ ಹಂಪನಾ ಅಧ್ಯಕ್ಷರಾಗಿದ್ದರು.
ಉಲ್ಲೇಖಗಳು


ವರ್ಗ:ಕನ್ನಡ ಸಾಹಿತ್ಯ
ಕಮಲಾ ಹಂಪನಾ
ಕಮಲಾ ಹಂಪನಾ
ವರ್ಗ:೧೯೩೫ ಜನನ
ಬಬ್ರುವಾಹನ

ಈ ಲೇಖನವು ಮಹಾಭಾರತದಲ್ಲಿ ಬರುವ ಅರ್ಜುನನ ಮಗ ಬಭ್ರುವಾಹನನ ಬಗ್ಗೆ.ಡಾ.ರಾಜ್‍ಕುಮಾರ್ ಅಭಿನಯದ ಕನ್ನಡ ಚಲನಚಿತ್ರ ಬಭ್ರುವಾಹನದ ಕುರಿತ ಮಾಹಿತಿಗೆ ಈ ಲೇಖನ ನೋಡಿ.


ಬಭ್ರುವಾಹನ - ಹಿಂದೂ ಮಹಾಕಾವ್ಯಗಳಲ್ಲಿ ಒಂದಾದ ಮಹಾಭಾರತದಲ್ಲಿ ಬರುವ ಅರ್ಜುನನ ಮಗ. ಇವನ ತಾಯಿ ಚಿತ್ರಾಂಗದೆ.
ಋಷಿಯಿಂದ ಶಾಪಗ್ರಸ್ಥನಾಗಿದ್ದ ಅರ್ಜುನನು ಚಿತ್ರಾಗಂದೆ ಮತ್ತು ಬಭ್ರುವಾಹನನನ್ನು ತಿರಸ್ಕರಿಸಿ ಚಿತ್ರಾಂಗದೆಯನ್ನು ಜಾರಿಣಿ ಎಂದು ಮೂದಲಿಸುತ್ತಾನೆ. ಇದರಿಂದ ಕೋಪಗೊಂಡ ಬಭ್ರುವಾಹನ ತನ್ನ ತಾಯಿಯನ್ನು ಸಮರ್ಥಿಸಿಕೊಳ್ಳಲು, ಆಕೆಗೆ ನ್ಯಾಯ ದೊರಕಿಸಿ ಕೊಡಲು ತಂದೆಯಾದ ಅರ್ಜುನನ ವಿರುದ್ಧ ಯುದ್ಧಮಾಡಿ, ತಂದೆಯನ್ನೇ ಸೋಲಿಸಿ, ಉಳಿಸಿ ಪರಾಕ್ರಮಿ ಎಂದು ಬಭ್ರುವಾಹನನು ಖ್ಯಾತಿ ಪಡೆದಿದ್ದಾನೆ.ಅವರು ರಾಜಕುಮಾರಿ ಕಿಮ್ವೆಕಾ, ಅವಂತಿ ರಾಜಕುಮಾರಿಯನ್ನು ವಿವಾಹವಾದರು.
ಬಾಹ್ಯ ಸಂಪರ್ಕ

*


ವರ್ಗ:ಮಹಾಭಾರತ
ವರ್ಗ:ಹಿಂದೂ ಧರ್ಮ
ವರ್ಗ:ಮಹಾಭಾರತದ ಪಾತ್ರಗಳು
ಮುತ್ಯಾಲಮಡುವು

thumb|ಮುತ್ಯಾಲಮಡುವು
ಮುತ್ಯಾಲಮಡುವಿನ ಹೆಸರು, ತೆಲುಗು ಭಾಷೆಯ ಮುತ್ಯಾಲ - ಮುತ್ತುಗಳು (Pearl) ಹಾಗು ಮಡುವು - ಮಡು (Valley) ಪದಗಳಿಂದ ಉಗಮ ವಾಗಿದೆ. ಇಲ್ಲಿಯ ಜಲಪಾತದಲ್ಲಿ ನೀರು ಮುತ್ತಿನ ಹನಿಗಳಂತೆ, ಮಡುವಿನೊಳಗೆ ಧುಮುಕುವುದರಿಂದ, ಈ ಹೆಸರು ಬಂದಿದೆ.
ಇಲ್ಲಿ ಶಂಕು ಚಕ್ರದಿಂದ ಮುತ್ತಿನ ಹನಿಗಳಂತೆ ಝರಿ ಹರಿಯುದರಿಂದ ಮುತ್ಯಾಲ ಮಡು ಎಂಬ ಹೆಸರು ಇದಕ್ಕೆ ಬಂದಿದೆ
ಇಲ್ಲಿ ಮುತ್ಯಾಲ ಸ್ವಾಮೀ( ಶಿವ) ದೇವಾಲಯ ಇದೆ
ಪ್ರವಾಸೋದ್ಯಮ

ಬೆಂಗಳೂರು ಜಿಲ್ಲೆಯ ಆನೇಕಲ್ ತಾಲ್ಲೂಕಿನಲ್ಲಿರುವ ಮುತ್ಯಾಲಮಡುವು, ಆನೇಕಲ್ ನಿಂದ ೫ ಕಿ.ಮೀ ಹಾಗು ಬೆಂಗಳೂರಿನಿಂದ ೪೦ ಕಿ.ಮೀ. ದೂರದಲ್ಲಿರುವ ಮುತ್ಯಾಲಮಡುವಿನಲ್ಲಿ ಸುಂದರ ಜಲಪಾತವಿದೆ ಹಾಗು ಇದು ಒಂದು ಪ್ರಸಿದ್ದ ಪ್ರವಾಸಿ ತಾಣವಾಗಿದೆ.

ಜಲಪಾತ ಬಳಿ, ಒಂದು ಶಿವನ ದೇವಾಲಯವಿದೆ.ಅಲ್ಲಿ ಪ್ರತಿದಿನ ಬೆಳಿಗ್ಗೆ ಪೂಜೆ(ಪ್ರಾರ್ಥನೆ) ಮಾಡಲಾಗುತ್ತದೆ.ಈ ಸ್ಥಳದಲ್ಲಿ ಜಲಪಾತವಿರುವುದರ ಕಾರಣದಿಂದಾಗಿ, ಪಕ್ಷಿಗಳ ಸಾಂದ್ರತೆಯನ್ನು ಹೊಂದಿದೆ.ಮತ್ತೊಂದು ಆಕರ್ಷಣೆ ಥತ್ತೆಕೆರೆ(Thattekere) ಸರೋವರ ಹತ್ತಿರದಲ್ಲಿದೆ.


ವರ್ಗ:ಕರ್ನಾಟಕ
ವರ್ಗ:ಜಲಪಾತಗಳು
ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ವರ್ಗ:ಆನೇಕಲ್ ತಾಲೂಕಿನ ಪ್ರವಾಸಿ ತಾಣಗಳು
ವರ್ಗ:ಕರ್ನಾಟಕದ ಜಲಪಾತಗಳು
ವಿದ್ಯುನ್ಮಾನ ನಗರ

ಎಲೆಕ್ಟ್ರಾನಿಕ್ ಸಿಟಿ ಭಾರತ ದೇಶದ ಕರ್ನಾಟಕ ರಾಜ್ಯದಲ್ಲಿರುವ ಮಾಹಿತಿ ತಂತ್ರಜ್ಞಾನ ಹಾಗು ವಿದ್ಯುನ್ಮಾನ ಸಂಸ್ಥೆಗಳ ಬೃಹತ್ ತಾಣವಾಗಿದೆ. ಇದು ಭಾರತದ ಅತಿದೊಡ್ಡ ವಿದ್ಯುನ್ಮಾನ ಕೈಗಾರಿಕಾ ಪಾರ್ಕುಗಳಲ್ಲಿ ಒಂದಾಗಿದೆ. ಇದನ್ನು ೩ ಹಂತಗಳಾಗಿ ನಿರ್ಮಾಣ ಮಾಡಲಾಗಿದೆ. ಹಂತ I, ಹಂತ II ಮತ್ತು ಹಂತ III. ಎಲೆಕ್ಟ್ರಾನಿಕ್ ಸಿಟಿಯನ್ನು ಮಾಹಿತಿ ತಂತ್ರಜ್ಞಾನ ಮೂಲಸೌಕರ್ಯ ಅಭಿವೃದ್ಧಿ ಪ್ರವರ್ತಕ ಕಿಯೋನಿಕ್ಸ್ ಕರ್ನಾಟಕ ಸಂಸ್ಥೆಯಿಂದ ಸ್ಥಾಪಿಸಲ್ಪಟ್ಟಿತು. ಎಲೆಕ್ಟ್ರಾನಿಕ್ ಸಿಟಿಯಲ್ಲಿ ೨೦೦ಕ್ಕೂ ಹೆಚ್ಚು ಪ್ರಮುಖ ಐಟಿ ಐಟಿಇಎಸ್, ಏವಿಯಾನಿಕ್ಸ್ ಕಂಪನಿಗಳಿವೆ. ಬೆಂಗಳೂರು ನಗರದಿಂದ ಸುಮಾರು ೨೦ ಕಿ.ಮೀ ದೂರದಲ್ಲಿದೆ. ರಾಷ್ಟ್ರೀಯ ಹಾಗೂ ಅಂತರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಸಂಸ್ಥೆಗಳು ಇಲ್ಲಿ ತಮ್ಮ ಕಛೇರಿಗಳನ್ನು ಹೊಂದಿವೆ.
ಇತಿಹಾಸ

೧೯೭೮ರಲ್ಲಿ ಬೆಂಗಳೂರಿನ ಆನೇಕಲ್ ತಾಲ್ಲೂಕಿನ ಕೋನಪ್ಪನ ಅಗ್ರಹಾರ, ದೊಡ್ಡ ತೋಗುರು ಹಳ್ಳಿಗಳ ೩೩೨ ಎಕರೆ (೧.೩ ಚ.ಕಿ.ಮೀ) ವಿಸ್ತೀರ್ಣ ಪ್ರದೇಶದಲ್ಲಿ ಕರ್ನಾಟಕ ರಾಜ್ಯದ ಸರಕಾರಿ ಸಂಸ್ಥೆಯಾದ ಕರ್ನಾಟಕ ರಾಜ್ಯ ವಿದ್ಯುನ್ಮಾನ ಅಭಿವೃದ್ದಿ ನಿಗಮ (ಕಿಯೋನಿಕ್ಸ್)ನಿಂದ ಸ್ಥಾಪಿಸಲಾಯಿತು. ೧೯೯೭ರಲ್ಲಿ ಕಿಯೋನಿಕ್ಸ್ ಎಲೆಕ್ಟ್ರಾನಿಕ್ ಸಿಟಿ ನಿರ್ವಹಣೆಯನ್ನು ಎಲೆಕ್ಟ್ರಾನಿಕ್ ಸಿಟಿ ಇಂಡಸ್ಟ್ರೀಸ್ ಅಸೋಸಿಯೇಷನ್ (ELCIA)ಗೆ ವಹಿಸಿತು. ಇದು ಸ್ಥಳೀಯ ಇಂಡಸ್ಟ್ರಿಗಳ ಪ್ರತಿನಿಧಿಗಳನ್ನು ಹೊಂದಿದೆ. ಭದ್ರತಾ ವವ್ಯಸ್ಥೆಯನ್ನು ELCIA ಒದಗಿಸುತ್ತದೆ ಮತ್ತು ಸೂಕ್ಷ್ಮ ಸ್ಥಳಗಳನ್ನು ಗುರುತಿಸಿ ಸಿಸಿಟಿವಿ ಕ್ಯಾಮೆರಾಗಳನ್ನು ಅಳವಡಿಸಲಾಗಿದೆ.
ಸಾರಿಗೆ

ಎಲೆಕ್ಟ್ರಾನಿಕ್ ಸಿಟಿ ಸಿಲ್ಕ್ ಬೋರ್ಡ್ ಜಂಕ್ಷನ್‍ನಿಂದ ಹೆದ್ದಾರಿ ಉನ್ನತೀಕರಿಸಲಾಗಿದೆ. ನಾಲ್ಕು ಲೇನ್‍ಗಳ ಮಿಶ್ರ ಕಾರಿಡಾರ್ ಅನ್ನು ೨೨ ಜನವರಿ ೨೦೧೦ ರಂದು ತೆರೆಯಲಾಯಿತು. ೯೯೮೫ ಕಿಮೀ ಉದ್ದದ ಎಕ್ಸ್‍ಪ್ರೆಸ್ ವೇ ದೇಶದ ಅತಿ ಉದ್ದದ ರಾಷ್ಟ್ರೀಯ ಹೆದ್ದಾರಿಗಳಲ್ಲಿ ಒಂದಾಗಿದೆ. ಈ ಎತ್ತರದ ಏರಿಕೆಯು, ಎಲೆಕ್ಟ್ರಾನಿಕ್ ಸಿಟಿಯಿಂದ ಸಿಲ್ಕ್ ಬೋರ್ಡ್ ವರೆಗು ಕಡಿಮೆಯೆಂದರೆ ೧೫ ನಿಮಿಷಗಳಲ್ಲಿ ಪ್ರಯಾಣಿಸಬಹುದು.
ಉಲ್ಲೇಖಗಳು


ವರ್ಗ:ಬೆಂಗಳೂರು ನಗರ ಜಿಲ್ಲೆ
ವರ್ಗ:ಕರ್ನಾಟಕ
ವರ್ಗ:ಐ ಟಿ ಪಾರ್ಕ ಪ್ರದೇಶ
ಮೈಸೂರು ಮಲ್ಲಿಗೆ

ಶ್ರೀ ಕೆ.ಎಸ್.ನರಸಿಂಹಸ್ವಾಮಿ ಕನ್ನಡದ ಅದ್ವಿತೀಯ ಪ್ರೇಮಕವಿ. ಅವರ ಮೈಸೂರ ಮಲ್ಲಿಗೆಯಂತೂ ಕನ್ನಡ ಪ್ರೇಮಕಾವ್ಯದ ಜಯಭೇರಿ. ಇದನ್ನು ಬರೆದು ಬೆಳಕು ಹರಿಯುವುದರೊಳಗೆ ಈ ಕವಿ ನಾಡಿನ ತುಂಬಾ ಹೆಸರಾಗಿ ಬಿಟ್ಟರು. ಪ್ರೇಮಜೀವನದ ಸಾರ್ಥಕ ಮುಹೂರ್ತಗಳ ಸುಂದರ ಚಿತ್ರಗಳನ್ನು ನೀಡಿ ಕನ್ನಡ ಸಾಹಿತ್ಯ/ಕಾವ್ಯ ಪ್ರಪಂಚದಲ್ಲಿ ಶಾಶ್ವತ ಸ್ಥಾನ ಸಂಪಾದಿಸಿಬಿಟ್ಟರು. ಜೀವ ಜಾಲಕ್ಕೆಲ್ಲ ಮರುಳು ಹಿಡಿಸುವ ಪ್ರೀತಿಯ ಮಾಯೆಯೇ ಇಲ್ಲಿನ ಕವಿತೆಗಳ ವಸ್ತು. ಹಾಗೆಂದೇ ಇವು ಹೊಸ ದಂಪತಿಗಳ ಪಿಸು-ಮಾತಿನಷ್ಟೇ ಸವಿಯಾಗಿವೆ. 'ಮೈಸೂರ ಮಲ್ಲಿಗೆಯ ಲಾವಣ್ಯ ಅಪ್ಸರೆಯ ಚೆಲುವಿನಂತೆ, ಇದು ಈ ಮಣ್ಣು ನೆಲದಿಂದ ಬರಲು ಸಾಧ್ಯವೇ?' ಎಂದು ವರಕವಿ ಬೇಂದ್ರೆಯಂತವರೇ ಆಶ್ಛರ್ಯಪಟ್ಟಿದ್ದಾರೆ; 'ಕಸ್ತೂರಿಯ ನೆಲದಲ್ಲಿ ಕಾಮನಬಿಲ್ಲನು ಬಿತ್ತಿ ಬೆಳೆದ ಹೂದೋಟ ಇದು' ಎಂದು ಪ್ರಾಜ್ಞರು ಪ್ರಶಂಸಿದ್ದಾರೆ. ಬಳೆಗಾರ ಚೆನ್ನಯ್ಯ , ಒಂದಿರುಳು ಕನಸಿನಲಿ , ರಾಯರು ಬಂದರು ಮಾವನ ಮನೆಗೆ ಕಾವ್ಯ ರಸಿಕರ ಹೃದಯಕ್ಕೇ ಲಗ್ಗೆಹಾಕಿದ ಕವಿತೆಗಳು; ಈ ಕವಿ ಮೊದಲ ಇನ್ನಿಂಗ್ಸ್ ನಲ್ಲಿಯೇ ಹೊಡೆದ ಸಿಕ್ಸರ್ಗಳು. ಎಷ್ಟೋ ಸಾರಿ ಪುಸ್ತಕ ನೋಡದೆ ಕವಿ ಯಾರೆಂದು ತಿಳಿಯದೆ ಬಾಯಿಂದ ಬಾಯಿಗೆ ಇವು ಹರಿದು ಬಂದದ್ದೂ ಇದೆ. ಈ ಕವಿತೆಗಳಲ್ಲಿ ಕಾಣಿಸಿಕೊಂಡಿರುವ ದಂಪತಿಗಳು ಮುಪ್ಪು ಸಾವಿಲ್ಲದ ಗಂಧರ್ವರಾಗಿದ್ದಾರೆ, ನಾಡಿನ ಜನಕ್ಕೆ ತಮ್ಮ ಯೌವನದ ಪ್ರತಿನಿಧಿಗಳಾಗಿದ್ದಾರೆ.

ಒಂದಿರುಳು ಕನಸಿನಲಿ ನನ್ನವಳ ಕೇಳಿದೆನು
ಚೆಂದ ನಿನಗಾವುದೆಂದು
ನಮ್ಮೂರು ಹೊನ್ನೂರು ನಿಮ್ಮೂರು ನವಿಲೂರು
ಚೆಂದ ನಿನಗಾವುದೆಂದು
ನಮ್ಮೂರು ಚೆಂದವೋ ನಿಮ್ಮೂರು ಚೆಂದವೋ
ಎಂದೆನ್ನ ಕೇಳಲೇಕೆ
ಎನ್ನರಸ ಸುಮ್ಮನಿರಿ ಎಂದಳಾಕೆ
ತೌರೂರ ದಾರಿಯಲಿ ತೆಂಗುಗಳು ತಲೆದೂಗಿ
ಬಾಳೆಗಳು ತೋಳ ಬೀಸಿ
ಮಲ್ಲಿಗೆಯ ಮೊಗ್ಗುಗಳು ಮುಳ್ಳ ಬೇಲಿಯ ವರಿಸಿ
ಬಳುಕುತಿರೆ ಕೆಂಪ ಸೂಸಿ
ನಗುನಗುತ ನಮ್ಮೂರ ಹೆಣ್ಣುಗಳು ಬರುತಿರಲು
ನಿಮ್ಮೂರ ಸಂತೆಗಾಗಿ
ನವಿಲೂರಿಗಿಂತಲು ಹೊನ್ನೂರೆ ಸುಖವೆಂದು
ನಿಲ್ಲಿಸಿತು ಪ್ರೇಮ ಕೂಗಿ
ನಿಮ್ಮೂರ ಬಂಡಿಯಲಿ ನಮ್ಮೂರ ಬಿಟ್ಟಾಗ
ಓಡಿದುದು ದಾರಿ ಬೇಗ
ಪುಟ್ಟ ಕಂದನ ಕೇಕೆ ತೊಟ್ಟಿಲನು ತುಂಬಿತ್ತು
ನಿಮ್ಮೂರು ಸೇರಿದಾಗ
ಊರ ಬೇಲಿಗೆ ಬಂದು ನೀವು ನಮ್ಮನು ಕಂಡು
ಕುಶಲವನು ಕೇಳಿದಾಗ
ತುಟಿಯಲೇನೋ ನಿಂದು ಕಣ್ಣಲೇನೋ ಬಂದು
ಕೆನ್ನೆ ಕೆಂಪಾದುದಾಗ

ವರ್ಗ:ಸಾಹಿತ್ಯ
ಈಚನೂರು ಜಯಲಕ್ಷ್ಮಿ

ಈಚನೂರು ಜಯಲಕ್ಷ್ಮಿಯವರು (ಜೂನ್ ೨೧, ೧೯೪೭ - ) ಜನಿಸಿದ್ದು ತುಮಕೂರು ಜಿಲ್ಲೆಯ ತಿಪಟೂರು ತಾಲೂಕಿನ ಈಚನೂರು ಗ್ರಾಮದಲ್ಲಿ. ತಂದೆ ಪ್ರಸಿದ್ಧ ಸೂತ್ರದ ಬೊಂಬೆಯಾಟಗಾರ ಸೀತಾರಾಮಯ್ಯ ಮತ್ತು ತಾಯಿ ಸಾವಿತ್ರಮ್ಮ. ಜಯಲಕ್ಷ್ಮಿಯವರು ಮೈಸೂರು ವಿಶ್ವವಿದ್ಯಾಲಯದಿಂದ ಎಂ.ಎ.ಪದವಿ ಪಡಿದಿದ್ದಾರೆ. ಅನೇಕ ಕಥೆಗಳು, ಇಪ್ಪತ್ತೈದಕ್ಕೂ ಹೆಚ್ಚು ಕಾದಂಬರಿಗಳನ್ನು ರಚಿಸಿದ್ದಾರೆ.ಇವರು ಬರೆದಿರುವ 'ಮುಂಜಾನೆಯ ಮಂಜು' ಎಂಬ ಪುಸ್ತಕದ ಆಧಾರದ ಮೇಲೆ, ಅದೇ ಹೆಸರಿನ ಕನ್ನಡ ಚಲನಚಿತ್ರವೊಂದನ್ನು ನಿರ್ಮಿಸಲಾಗಿದೆ.
ಕಾದಂಬರಿಗಳು

* ಬಾಳ ಪಲ್ಲವಿ
* ಮೋಡದ ಮನೆ
* ಹೆಜ್ಜೆ ಮೂಡದ ಹಾದಿ
* ಅಂತರ್ಗೀತ
* ಆಗಂತುಕರು
* ಹಿಮ ತೊಳೆದ ಹೂವು
* ನಾಂದಿ
* ಅಗ್ನಿರೇಖೆ
* ಸಮಶೃತಿ
* ಚುಕ್ಕಿ ತಪ್ಪಿದ ರಂಗೋಲಿ
* ಕಡಲಿನ ಒಡಲು
* ಅಸಹಾಯಕರು
* ಮಾನಸರಾಗ
* ಹಳೆಬೇರು ಹೊಸ ಚಿಗುರು
* ವಸಂತ ಪಲ್ಲವಿ
* ಪ್ರೇಮಬಂಧನ
* ಹಿಮದ ಬೊಂಬೆ
ಕಥಾ ಸಂಕಲನಗಳು

* ಒಳಗೂ ಹೊರಗೂ
* ಅಂತರಾಳದಲ್ಲೊಂದು ಕಿರುದನಿ
* ಒಮ್ಮೊಮ್ಮೆ
* ಕಿರುದನಿ
* ನಂಬಿಕೆ
* ಬೊಂಬೆಯಾಟ

ವರ್ಗ:ಕನ್ನಡ ಸಾಹಿತ್ಯ
ಈಚನೂರು ಜಯಲಕ್ಷ್ಮಿ
ಈಚನೂರು ಜಯಲಕ್ಷ್ಮಿ
ಜುಲೈ ೪

[[]] - ಜುಲೈ ತಿಂಗಳ ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೮೫ನೇ ದಿನ(ಅಧಿಕ ವರ್ಷದಲ್ಲಿ ೧೮೬ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೮೦ ದಿನಗಳು ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೭೭೬ - ಬ್ರಿಟೀಷರಿಂದ ಅಮೇರಿಕ ದೇಶಕ್ಕೆ ಸ್ವಾತಂತ್ರ್ಯ.
* ೧೭೭೬ - ಡೆನ್ಮಾರ್ಕ್ ದೇಶಕ್ಕೆ ಸ್ವಾತಂತ್ರ್ಯ.
* ೧೯೯೬ - ಸಬೀರ್ ಭಾಟಿಯಾ ಮತ್ತು ಜಾಕ್ ಸ್ಮಿತ್ ಅವರು ಅಂತರ್ಜಾಲದಲ್ಲಿ ಈ-ಮೈಲ್ ಎಂದು ಉಚಿತವಾಗಿ 'ಹಾಟ್ ಮೈಲ್' ಪ್ರಾರಂಭಿಸಿದರು.
* ೧೯೯೯ - ಮಹೇಶ್ ಭೂಪತಿ ಮತ್ತು ಲಿಯಾಂಡರ್ ಪೇಸ್ ಅವರು ಪುರುಷರ ವಿಂಬಲ್ಡನ್‍ನಲ್ಲಿ ಮೊದಲ ಜೋಡಿಯಾದರು.
ಜನನಗಳು

* ೧೭೯೦ - ಭಾರತ ದೇಶವನ್ನು ಭೌಗೋಳಿಕವಾಗಿ ಸಮೀಕ್ಷೆ ಮಾಡಿದ ಸರಿ. ಜಾರ್ಜ್ ಎವರೆಸ್ಟ್
* ೧೯೦೪ - ಕನ್ನಡದ ಸಾಹಿತಿ ಸಿದ್ದವ್ವನಹಳ್ಳಿ ಕೃಷ್ಣಶರ್ಮ
* ೧೯೦೪ - ಕನ್ನಡದ ಸಾಹಿತಿ, ಕಾದಂಬರಿಗಾರ ಗೊರೂರು ರಾಮಸ್ವಾಮಿ ಅಯ್ಯಂಗಾರ್
ಮರಣಗಳು

* ೧೯೦೨ - ಸ್ವಾಮಿ ವಿವೇಕಾನಂದ (ಜನನ: ೧೮೬೩)
ರಜೆಗಳು/ಆಚರಣೆಗಳು

* ಅಮೇರಿಕ ದೇಶದ ಸ್ವಾತಂತ್ರ್ಯ ದಿನಾಚರಣೆ
* ಡೆನ್ಮಾರ್ಕ್ ದೇಶದ ಸ್ವಾತಂತ್ರ್ಯ ದಿನಾಚರಣೆ
ಹೊರಗಿನ ಸಂಪರ್ಕಗಳು

* ಅಮೇರಿಕದ ಸ್ವಾತಂತ್ರ್ಯ ದಿನ
* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ದಿನಗಳು
ಮುಸುರಿ ಕೃಷ್ಣಮೂರ್ತಿ

ಮುಸುರಿ ಕೃಷ್ಣಮೂರ್ತಿ - ಕನ್ನಡ ಚಿತ್ರರಂಗದ ಖ್ಯಾತ ಹಾಸ್ಯನಟರಲ್ಲೊಬ್ಬರು.
ಜೀವನ

ಮಾರ್ಚ ೧೦, ೧೯೩೦ರಂದು ಮೈಸೂರು ಬಳಿಯ ಬೆಟ್ಟದಪುರದಲ್ಲಿ ಜನಿಸಿದ ಕೃಷ್ಣಮೂರ್ತಿಯವರು ಬಾಲ್ಯದಲ್ಲಿಯೇ ಅಭಿನಯ ಮತ್ತು ಹಾಡುಗಾರಿಕೆಯತ್ತ ಆಸಕ್ತರಾದರು.
ರಂಗಭೂಮಿ

ಕೃಷ್ಣಮೂರ್ತಿಯವರು ಪ್ರೌಢಶಾಲೆಯಲ್ಲಿ ಓದುತ್ತಿದ್ದಾಗ ಇವರ ಅಭಿನಯವನ್ನು ಕಂಡ ಕಣಗಾಲ್ ಪ್ರಭಾಕರಶಾಸ್ತ್ರಿಯವರು ತಮ್ಮ ಚಾಮುಂಡೇಶ್ವರಿ ನಾಟಕ ಸಂಸ್ಥೆಯಲ್ಲಿ ಅವಕಾಶ ದೊರಕಿಸಿಕೊಟ್ಟರು.
ಕೆಲಕಾಲದ ನಂತರ ಗುಬ್ಬಿ ವೀರಣ್ಣನವರ ನಾಟಕ ಕಂಪನಿಗೆ ಸೇರಿದರು.
ನಂತರ ಹಿರಣ್ಣಯ್ಯನವರ ನಾಟಕ ಮಂಡಳಿಯೂ ಸೇರಿದಂತೆ ಹಲವಾರು ನಾಟಕ ಕಂಪನಿಗಳಲ್ಲಿ ರಂಗಕರ್ಮಿಯಾಗಿ ಕಲಾ ಪ್ರದರ್ಶನ ಮಾಡಿದರು.
ಚಿತ್ರರಂಗ

ಹಿರಣ್ಣಯ್ಯನವರ ನಾಟಕಮಂಡಳಿಯಲ್ಲಿದ್ದಾಗ, ಆ ಸಂಸ್ಥೆಯಡಿಯಲ್ಲಿ ಪಿಟೀಲು ಚೌಡಯ್ಯನವರ ನೇತೃತ್ವದಲ್ಲಿ ತಯಾರಾದ ವಾಣಿ ಚಲನಚಿತ್ರದಲ್ಲಿ ಅಭಿನಯಿಸುವ ಮೂಲಕ ಬೆಳ್ಳಿತೆರೆ ಪ್ರವೇಶಿಸಿದರು.

ಈ ಚಿತ್ರದ ಚಿತ್ರೀಕರಣದಲ್ಲಿ ಮುಸಿರಿ ಸುಬ್ರಹ್ಮಣ್ಯ ಅಯ್ಯರ್ ಅವರ ಸಂಗೀತ ಕಛೇರಿಯ ದೃಶ್ಯವೂ ಏರ್ಪಾಡಾಗಿತ್ತು. ಕಾರಣಾಂತರದಿಂದ ಸುಬ್ರಹ್ಮಣ್ಯ ಅಯ್ಯರ್ ಅವರು ಬರದೇ ಇದ್ದಾಗ, ಕೃಷ್ಣಮೂರ್ತಿಯವರೇ ಸಂಗೀತ ಕಛೇರಿಯನ್ನು ಯಶಸ್ವಿಯಾಗಿ ನಡೆಸಿಕೊಟ್ಟರು. ಹಿರಣ್ಣಯ್ಯನವರು ಆಗ ಕೃಷ್ಣಮೂರ್ತಿಯವರನ್ನು ಮುಸುರಿ ಕೃಷ್ಣಮೂರ್ತಿ ಎಂದು ಕರೆದರು, ಹಾಗು ಅದೇ ಹೆಸರು ಮುಂದೆ ಶಾಶ್ವತವಾಗುಳಿಯಿತು.

ಸಿ.ವಿ.ರಾಜು ಅವರ ಬಳಿ ಸಂಕಲನ ಕೆಲಸವನ್ನೂ ಕಲಿತ ಮುಸುರಿ ಕೃಷ್ಣಮೂರ್ತಿ, ಅವರ ಬಳಿಯೇ ಸಹಾಯಕ ಸಂಕಲನಕಾರರಾಗಿ ಕೆಲವು ಚಿತ್ರಗಳಿಗೆ ಕಾರ್ಯನಿರ್ವಹಿಸಿದ್ದರು.
ತಮ್ಮದೇ ಬಗೆಯ ವಿಶಿಷ್ಟ ಸಂಭಾಷಣೆಯಿಂದ ಹಾಸ್ಯಪಾತ್ರಗಳಲ್ಲಿ ಹೆಚ್ಚಿನ ಚಿತ್ರಗಳಲ್ಲಿ ಅಭಿನಯಿಸರು, ಮತ್ತು ನಂತರ ಖಳನಟನ ಪಾತ್ರಗಳಲ್ಲಿಯೂ, ಪೋಷಕನಟನ ಪಾತ್ರಗಳಲ್ಲಿಯೂ ಸುಮಾರು ೧೫೦ ಚಿತ್ರಗಳಲ್ಲಿ ಅಭಿನಯಿಸಿದರು.

೧೯೮೧ರಲ್ಲಿ ಶ್ರೀನಾಥ್, ಜಯಮಾಲಾ ಅಭಿನಯಿಸಿರುವ ನಂಬರ್ ಐದು ಎಕ್ಕ ಚಿತ್ರವನ್ನು ನಿರ್ಮಿಸಿ ನಿರ್ಮಾಪಕರಾಗಿದ್ದಾರೆ.
ಮುಸುರಿ ಕೃಷ್ಣಮೂರ್ತಿ ಅಭಿನಯದ ಪ್ರಮುಖ ಚಲನಚಿತ್ರಗಳು

* ಪಡುವಾರಳ್ಳಿ ಪಾಂಡವರು
* ಧರ್ಮಸೆರೆ
* ಪಾವನಗಂಗಾ
* ಗುರು ಶಿಷ್ಯರು
* ಬಂಧನ
* ಹಾಲುಜೇನು
* ನಂಬರ್ ಐದು ಎಕ್ಕ
* ರಾಜ ಮಹಾರಾಜ
* ಬೆಂಕಿಯ ಬಲೆ
* ಕೆರಳಿದ ಹೆಣ್ಣು
* ಗಂಧರ್ವ ಗಿರಿ
* ಮುದುಡಿದ ತಾವರೆ ಅರಳಿತು
* ಚಲಿಸದ ಸಾಗರ
* ಮರ್ಯಾದೆ ಮಹಲ್
* ಹುಲಿಯಾದ ಕಾಳ
* ನಾಗರ ಮಹಿಮೆ
* ಪೋಲಿಸ್ ಪಾಪಣ್ಣ
* ಪ್ರೇಮಜ್ಯೋತಿ
* ಬೆದರು ಬೊಂಬೆ
* ಆಶಾಕಿರಣ
* ಕರಿನಾಗ
* ಗಂಡಂದ್ರೆ ಗಂಡು
* ಬ೦ಗಾರದ ಜಿ೦ಕೆ
ನಿಧನ

೫೫ನೇ ವಯಸ್ಸಿನಲ್ಲಿದ್ದ ಮುಸುರಿ ಕೃಷ್ಣಮೂರ್ತಿಯವರು ೧೯೮೫ರಲ್ಲಿ ಮರಣ ಹೊಂದಿದರು.

ಕನ್ನಡ ಚಿತ್ರರಂಗದಲ್ಲಿ ಸಕ್ರಿಯರಾಗಿರುವ ಅವರ ಪುತ್ರರು(ಗುರುದತ್ ಮುಸುರಿ, ಜಯಸಿಂಹ ಮುಸುರಿ) ತಮ್ಮ ತಂದೆಯ ಕುರಿತು ಚಾಣಕ್ಯ ಮುಸುರಿ ಎಂಬ ಸಾಕ್ಷ್ಯಚಿತ್ರವನ್ನು ತಯಾರಿಸಿದ್ದಾರೆ.
ಉಲ್ಲೇಖಗಳು

ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ನಿರ್ಮಾಪಕರು
ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು
ವರ್ಗ:೧೯೮೫ ನಿಧನ
ವರ್ಗ:೧೯೩೦ ಜನನ
ರಾಗ ತಾಳ (ಚಲನಚಿತ್ರ)

ರಾಗ ತಾಳ ಚಿತ್ರವು ೩೦-೮-೧೯೮೨ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಹೆಚ್.ಎಂ.ಕೃಷ್ಣಮೂರ್ತಿನವರು ನಿರ್ದೇಶಿಸಿದ್ದಾರೆ. ವಂಧಿರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು

* ಹೇ ಶಿಲ್ಪಿ ಹೇ ಕಾಲಬ್ರಹ್ಮ - ಕೆ.ಜೆ.ಯೇಸುದಾಸ್, ಚೊರಸ್
* ಇಂದು ಕನ್ನಡ ಹೊಸಬೆಳಕೊಂಡು - ಎಸ್.ಜಾನಕಿ
* ಬೆಳ್ಗಾನ ನನ್ನದೆ ಪ್ರಪಂಚ - ನಂದ ಗೋಪಾಲ ರೆಡ್ಡಿ, ಚೊರಸ್
* ನಿನ್ನ ಯೌವ್ವನದ ಚಿತ್ರದಲ್ಲಿ - ಎಸ್.ಪಿ.ಬಿ, ಎಸ್.ಜಾನಕಿ
* ಓ ಚೆಲ್ಲುವೆ ನಾಟ್ಯದ ಸಿರಿನವೀಲೆ - ಎಸ್.ಪಿ.ಬಿ, ಬೆಂಗಳೂರು ಲತ
* ಶೃತಿ ಹಿನವಾಯಿತು - ಎಸ್.ಪಿ.ಬಿ, ಪಿ.ಸುಶೀಲ

ವರ್ಗ:ವರ್ಷ-೧೯೮೨ ಕನ್ನಡಚಿತ್ರಗಳು